4. ΑΝΑΓΚ. ΝΟΜΟΣ υπ’ αρ. 1206 της 23/27 Απρ. 1938 (ΦΕΚ Α΄ 171) Περί τροποποιήσεως και συμπληρώσεως διατάξεών τινων του Α.Ν. υπ’ αριθ. 528/1937 «περί ατμοπλοϊκών συγκοινωνιών». Άρθρ.1.-1.Η υπηρεσία των θαλασσίων ταχυδρομικών γραμμών αποσπωμένη εκ του Υπουργείου Συγκοινωνίας υπάγεται εφεξής εις την αρμοδιότητα του Υφυπουργείου της Εμπορικής Ναυτιλίας και αποτελεί ίδιον Γραφείον παρά τω Τμήματι Αγόνων Ατμοπλοϊκών γραμμών της Διευθύνσεως Ναυτιλίας του Υφυπουργείου τούτου. 2.Αι κατά την προηγουμένην παράγραφον γραμμαί, μισθούνται καθ’ ον τρόπον και αι άγονοι τοιαύται, διά χρονικόν διάστημα ενός ή και πλειόνων ετών, εκτελούμεναι δια πλοίων, πλοιαρίων, βενζινοπλοίων ή πετρελαιοκινήτων Ελληνικής πάντως εθνικότητος, και χωρητικότητος καθοριζομένης εκάστοτε υπό του αρμοδίου Συμβουλίου των Αγόνων γραμμών. «Κατά την αυτήν διαδικασίαν επιτρέπεται η επί σκοπώ αναπτύξεως της τουριστικής κινήσεως επιχορήγησις γραμμών μεταξύ περιοχών τουριστικού ενδιαφέροντος. Ο χρόνος της επιχορηγήσεως, το καταβαλλόμενον ποσόν, το είδος του επιχορηγουμένου σκάφους, η πυκνότης των δρομολογίων και πάσα ετέρα λεπτομέρεια καθορίζονται δια κοινής αποφάσεως των Υπουργών Οικονομικών και Εμπορικής Ναυτιλίας μετά γνώμην της Επιτροπής Ακτοπλοϊκών Συγκοινωνιών του Υπουργείου Εμπορικής Ναυτιλίας και του Ελληνικού Οργανισμού Τουρισμού». Το εντός « » εδάφιον προσετέθη δια του άρθρ. 1 Ν.Δ. 286 της 8/11 Σεπτ. 1969 (ΦΕΚ Α΄ 182). 3.Η διενέργεια των δημοπρασιών και η κατακύρωσις των προκηρυχθεισών ήδη υπό του Υπουργείου Συγκοινωνίας προς εκμίσθωσιν γραμμών διενεργηθήσεται δια το τρέχον έτος υπό του Υπουργείου Συγκοινωνίας. Άρθρ.2.-1.Το κατά το αρθρ. 2 του Α.Ν. 528/1937 «περί ατμοπλοϊκών συγκοινωνιών» Συμβούλιον αγόνων ατμοπλοϊκών γραμμών, προκειμένου περί των κατά το προηγούμενον άρθρον γραμμών, γνωμοδοτεί εκτός των θεμάτων, περί ων η παρ. 3 του ανωτέρω άρθρου, και περί της πυκνότητας των δρομολογίων και του είδους του πλωτού μέσου δι’ ου θέλουσιν εκτελείσθαι ταύτα. 2.Ο αριθμός των εν λειτουργία γραμμών και η πυκνότης των δρομολογίων δεν δύνανται να ελαττωθώσιν, εκτός εάν τούτο ήθελε προταθή υπό του Υπουργείου Συγκοινωνίας. 3.Κατά την πρώτην εφαρμογήν του παρόντος, δύναται το ως ανωτέρω Συμβούλιον να γνωμοδότηση περί της λειτουργίας γραμμών και δια το τρέχον οικονομικόν έτος 1938-1939. 4.Προκειμένου περί γραμμών, εκ των περί ων το αρθρ. 1 του παρόντος, εξυπηρετουσών και τον τουρισμόν, το Συμβούλιον δύναται να γνωμοδότηση υπέρ του καταλληλοτέρου πλωτού μέσου, λαμβάνον υπ’ όψιν και την ταχύτητα και άνεσιν, ασχέτως της μικρoτέρας προσφοράς. (Αντί για τη σελ. 365(β) Σελ. 365(γ) Τεύχος Ζ82-Σελ. 111 Άγονες Γραμμές 19.Δ.δ.4 Άρθρ.3.-1.Αι διατάξεις του άρθρ. 4 του ως ανωτέρω υπ’ αριθ. 528/1937 Α. Νόμου εφαρμόζονται και επί των δυνάμει του παρόντος Νόμου συνομολογουμένων συμβάσεων. 2.Εις τον Ειδικόν Προϋπολογισμόν του Υφυπουργείου της Εμπορικής Ναυτιλίας εγγράφονται αι σχετικαί πιστώσεις δια την εφαρμογήν του παρόντος Νόμου. Δια το έτος 1938-1939 μεταφέρεται εις τον αυτόν Προϋπολογισμόν ανάλογος πίστωσις εκ του προϋπολογισμού του Υπουργείου Συγκοινωνίας. Άρθρ.4.-(Μεταβατική διάταξις). Πάσα διάταξις αντικειμένη εις τον παρόντα Νόμον καταργείται. Δια Β.Δ/τος καθορισθήσεται πάσα αναγκαία λεπτομέρεια δια την εφαρμογήν του παρόντος Νόμου. 